Som svar på nye markedsmessige forhold begynte hun i revolusjonsåret 1789 å lage skisseartede portretter av enkeltmennesker eller gruppeportrett, ofte familiebilder. Ved hjelp av ulike standardteknikker kunne mindre portrett utføres etter en sitting. Marguerite Gérard brukte også en standardisert modell for sine portrett der personen kunne sitte eller stå ved et bord, i blant med et musikkinstrument.